Document ID: 31988R1675

*****
ΚΑΝΟΝΙΣΜΟΣ (ΕΟΚ) αριθ. 1675/88 ΤΗΣ ΕΠΙΤΡΟΠΗΣ
της 15ης Ιουνίου 1988
για παρεκκλιτικές διατάξεις στον κανονισμό (ΕΟΚ) αριθ. 1184/86 για τη θέσπιση των λεπτομερειών του καθεστώτος ελέγχου των ποσοτήτων που τίθενται στην κατανάλωση στην Πορτογαλία ορισμένων προϊόντων του τομέα των λιπαρών ουσιών όσον αφορά τη διάρκεια της ισχύος των πιστοποιητικών εισαγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος ελέγχου των τιμών και των ποσοτήτων που τίθενται στην κατανάλωση στην Πορτογαλία ορισμένων προϊόντων του τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1920/87 (2), και ιδίως το άρθρο 16,
Εκτιμώντας:
ότι το άρθρο 6 παράγραφος 2 του κανονισμού (ΕΟΚ) αριθ. 1184/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1726/87 (4), προβλέπει ότι η διάρκεια ισχύος του πιστοποιητικού εισαγωγής στην περίπτωση των αντισταθμιζομένων εισαγωγών καθορίζεται σε έξι μήνες·
ότι, για να ληφθούν υπόψη οι δυσκολίες που προκύπτουν από τις ιδιαίτερες συνθήκες της αγοράς τις οποίες πρέπει να αντιμετωπίσουν οι πορτογάλοι εμπορευόμενοι, θα πρέπει να παραταθεί η διάρκεια ισχύος των πιστοποιητικών που εκδόθηκαν κατά τη διάρκεια του τελευταίου μέρους του 1987·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά περέκκλιση από τις διατάξεις που προβλέπονται στο άρθρο 6 παράγραφος 2 του κανονισμού (ΕΟΚ) αριθ. 1184/86, η διάρκεια ισχύος των πιστοποιητικών εισαγωγής που εκδόθηκαν κατά τη διάρκεια του Δεκεμβρίου 1987 καθορίζεται σε εννέα μήνες.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουνίου 1988.

Labels: 2
3
17
18